Groot Marico-plaasmoord: Man gevonnis vir 'barbaarse daad' | Maroela Media
Groot Marico-plaasmoord: Man gevonnis vir 'barbaarse daad'
Koos en Martie Erasmus. Foto: Verskaf
Gabriel Mothusi Mogale is in die hooggeregshof in Mahikeng, Noordwes, tot 30 jaar tronkstraf gevonnis in verband met 'n plaasmoord meer as twee jaar gelede.
Frank Lesenyego, woordvoerder van die Nasionale Vervolgingesag, het gesê Mogale is skuldig bevind aan moord, roof met verswarende omstandighede, onwettige besit van 'n vuurwapen en ammunisie, kwaadwillige saakbeskadiging en huisbraak.
Mogale en twee makkers het Koos Erasmus (59) en sy vrou, Martie, op 23 Maart 2014 in hul huis op die Sumsaren-wildreservaat, naby Groot Marico, aangeval. Die aanvallers het pangas en 'n vuurwapen gehad en deur 'n badkamervenster toegang tot die huis gekry.
Martie is met 'n panga aangeval terwyl Koos doodgeskiet is. Die aanvallers het Martie hierna gedwing om die kluis oop te sluit, voordat hulle haar aan 'n stoel vasgebind het. Die aanvallers het met R200 000, 'n skootrekenaar, 'n 9mm-pistool en die egpaar se Mazda Drifter-bakkie gevlug.
Mogale en nog twee verdagtes is op 12 Maart 2015 in hegtenis geneem. Volgens Lesenyego is die ander twee verdagtes egter vrygelaat, aangesien daar nie genoeg bewyse teen hulle was nie. "Mogale is met DNS aan die toneel verbind."
Die hof het in sy uitspraak gesê plaasaanvalle kom gereeld in die Groot Marico-distrik voor en Martie het weens die "barbaarse misdaad" die plaas, waar die egpaar 'n gastehuis bedryf het, verlaat.
Groenkloof-aanval: Twee vas
Gabriel het nogal 'n ligte vonnis gekry in my opinie. Ek sou hom lewenslank gegee het.
Kom ek se julle : die getalle in jare wat in vonnisse uitgedeel word, is net n nommer. GEEN afskrikwaarde, GEEN oplossing vir wetteloosheid. Hoekom beteken 'lewenslank' nie 'vir die res van jou lewe, tot jy sterwe' nie? Siestog, daai moordenaars / verkragters….. is seker ook maar net 'slagoffers van hulle omstandighede'. SNERT!
Lewenslank is gemiddeld 25 jr. nie langer nie. Maar 30 jaar, dit is wat ' n mens se lewe werd is en oor 15 jaar kry hy parool.
Ek stem saam hierdie moordenaar het te min straf gekry. Hy het n man vermoor wat omgegee het vir minderbevoorregte kinders. Hy het hulle jaarliks op sy plaas n groot kers partytjie gegee met net die beste geskenke. Hy het kinders wat nog nooit die see gesien het nie se drome waar gemaak en hulle see toe gevat, en hierdie moordenaar kom en hy ontneem hierdie kinders van nog n sorgelose kersfees of die see. Minder bevoorregte kinders se menseregte word saam n goeie man begrawe en die man wat verantwoordelik is daarvoor/hy kry 30 jaar!!
Ek wil baie graag weet hoekom S.A. nie die straf het van : Lewenslank, sonder die kans op parool, nie? Soos in Amerika.